લાકડાની લાટીમાં એટલી મોટી ભીષણ આગ લાગી હતી કે તેને બુઝવવા માટે ફાયરબ્રિગેડના 80 જવાનો કામે લાગ્યા હતા અને 23 ફાયર ફાઇટર અને ટેન્કરોનો ઉપયોગ કરવો પડ્યો હતો. 2 કલાકની ભારે જહેમત બાદ લાટીમાં લાગેલી આગ કંટ્રોલમાં આવી હતી. ફાયરબ્રિગેડની ટીમે આગ લાગવા પાછળનું સાચું કારણ શોધવા માટે તપાસ શરૂ કરી છે. આ મુદ્દે ફાયરચીફ ઓફિસર એમ.એફ.દસ્તૂરે જણાવ્યું છે કે લાકડાની લાટીમાં લાગેલી આગનું સાચું કારણ જાણવા મળ્યું નથી કારણ કે આખું કારખાનું ભસ્મીભૂત થઇ ગયું છે. આગના કારણે આજુબાજુનાં કારખાનાં કે દુકાનને કોઇ નુકસાન નથી પહોચ્યું. તો બીજી તરફ જે કારખાનામાં આગ લાગી છે તેમાં કોઇપણ ફાયરસેફ્ટીના સાઘન હતાં નહીં.